Document ID: 31986R0984

*****
ΚΑΝΟΝΙΣΜΟΣ (ΕΟΚ) αριθ. 984/86 ΤΗΣ ΕΠΙΤΡΟΠΗΣ
της 4ης Απριλίου 1986
που συμπληρώνει τον κανονισμό (ΕΟΚ) αριθ. 1847/85 που καθορίζει τον κατάλογο των αντιπροσωπευτικών αγορών στην παραγωγή για οπωροκηπευτικά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 17 παράγραφος 2,
Εκτιμώντας:
ότι τα άρθρα 133 και 263 της πράξεως προσχωρήσεως καθορίζουν τους γενικούς στόχους που θα πραγματοποιηθούν από τα νέα κράτη μέλη, και ιδίως την καθημερινή διαπίστωση των τιμών στις αντιπροσωπευτικές αγορές για κάθε προϊόν·
ότι, κατά τις επαληθεύσεις, φάνηκε ότι το ιταλικό κείμενο του κανονισμού (ΕΟΚ) αριθ. 1847/85 (3) που καθορίζει τη λίστα των αντιπροσωπευτικών αγορών παραγωγής, στο παράρτημα ΙΙ «Τομάτες» κάτω από το «Italia», η αγορά «Ancona» είχε συμπεριληφθεί εκ λάθους·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα παραρτήματα του κανονισμού (ΕΟΚ) αριθ. 1847/85 συμπληρώνονται με τις ισπανικές και πορτογαλικές αντιπροσωπευτικές αγορές που περιλαμβάνονται κατωτέρω.
2. Στο ιταλικό κείμενο του κανονισμού (ΕΟΚ) αριθ. 1847/85, στο παράρτημα ΙΙ «Τομάτες» κάτω από το «Italia», η αντιπροσωπευτική αγορά παραγωγής «Ancona» απαλείφεται.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Απριλίου 1986.

Labels: 3
17